section_heading: Radnja
paragraph_text: U bolnici, David juri vidjeti svoju obitelj, a Beana slučajno zamijene za liječnika nakon što podigne stetoskop koji je ispao nekom drugom liječniku. Sestre misle da je kirurg pa ga natjeraju ući u operacijsku salu, gdje leži Brutus kojeg su banditi pogodili metkom. Bean uspijeva izvaditi metak nekonvencionalnim načinom liječenja. David nailazi na Beana, ne prepoznaje ga i moli ga da dođe i vidi Jennifer. Bean se slučajno sprži defibrilatorom, odleti kroza zrak i padne na Jennifer, koja se odmah probudi. David i Alison se žele odužiti "liječniku", pa Bean otkriva svoj pravi identitet i moli ih da ostane u njihovom stanu još jedan tjedan.